一日復一日
作者：敖陶孫
朝代：宋

paragraphs: 一日復一日，來如赴海波。
今晨我無糧，未卜晡夕過。
辛苦幸一飽，知復有明何。
平生實愚闇，慮淺憂則多。
雀鼠偷太倉，田野蜚螟蛾。
至尊尚旰食，邊防望投戈。
我欲瀝血訴，官府多譴呵。
進退羝觸藩，屈鬰鵬在羅。
壯心一不遂，六龍奄蹉跎。
所以憂世人，散髮歸巖阿。
長生儻可學，吾其駐羲娥。